## Zakon o oružju

### NN 69/1992 (22.10.1992.), Zakon o oružju

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o oružju

Proglašavam Zakon o oružju, koji je donio Zastupnički dom Sabora Republike
Hrvatske na sjednici 14. listopada 1992.

Broj : PA4-76/ 1-92.

Zagreb, 19. listopada 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### O ORUŽJU

I. TEMELJNE ODREDBE

Članak 1.

Nabavka, držanje, nošenje, sakupljanje. proizvodnja, popravljanje i
prepravljanje, promet i prijevoz oružja i streljiva obavlja se pod uvjetima
utvrđenim ovim Zakonom.

Ovaj se Zakon ne primjenjuje na oružje i streljivo koje se nabavlja,
drži, nosi, proizvodi, popravlja i prepravlja, stavlja u promet i prevozi
za potrebe oružanih snaga, policije i kazneno-popravnih ustanova kao i
drugih državnih tijela i pravnih osoba određenih posebnim propisima.

Članak 2.

Oružje i streljivo smiju se nabavljati samo na temelju odobrenja ukoliko
ovim Zakonom nije drugačije određeno.

Članak 3.

Oružje prema ovom Zakonu je:

1) vatreno oružje;

2) zračno oružje;

3) plinsko oružje;

4) rasprskavajuće oružje:

5) oružje s tetivom;

6) hladno oružje.

Oružjem u smislu ovoga Zakona smatraju se i naprave koje su ovim Zakonom
utvrđene kao oružje.

Članak 4.

Vatreno oružje su sve vrste pušaka, pištolja i revolvera, kao i sve
vrste naprava iz kojeg se pomoću potisnutog djelovsnja barutnih plinova
izbacuje kroz cijev zrno, kugla, sačma, strelica ili drugi projektil.

Vatreno oružje iz stavka 1. ovoga članka kratko je ili dugačko vatreno
oružje koje može biti s repetirajućim mehanizmom, poluautomatsko ili automatsko.

Kratko vatreno oružje jest oružje čija cijev nije duža od 30 cm, a ukupna
dužina ne prelazi 60 cm.

Dugačko vatreno oružje jest oružje čija je cijev duža od 30 cm, a ukupna
dužina prelazi 60 cm.

Oružje s repetirajućim mehanizmom jest oružje kod kojega je nakon ispaljivanja
svakog metka potrebno ručno preko mehanizma ubaciti metak u cijev.

Poluautomatsko oružje jest oružje koje je nakon ispaljivanja svakog
metka ponovno pripravno za ispaljivanje i kod kojeg je iz cijevi jednokratnim
pritiskanjem obarača moguće ispaljivati samo po jedan metak.

Automatsko oružje jest oružje kod kojeg je jednokratnim pritiskom na
obarač moguće ispaliti više metaka.

Članak 5.

Zračno oružje su sve vrste pušaka, pištolja, revolvera i druge naprave
koje snagom stlaćenog zraka ili drugog plina izbacuju kroz cijev zrno,
kuglicu ili druge projektile.

Članak 6.

Plinsko oružje su sve vrste pištolja i revolvera te drugih naprava koje
potisnom energijom barutnog punjenja ili stlačenog plina usmjereno raspršuju
ili izbacuju neškodljive nadražljive plinske tvari koje na ljudsko zdravlje
imaju kratkotrajan učinak.

Članak 7.

Rasprskavajuće oružje su sve vrste bombi, mina, granata i drugih naprava
opremljene s eksplozivnom tvari ili detonatorom kod kojih pod pogodnim
vanjskim ili unutarnjim djelovanjem (težina, udar, potez, trenje, kemijska
reakcija, električna energija i sl) dolazi do oslobadanja energije i njihovog
rasprskavanja.

Članak 8.

Oružje s tetivom su lukovi, samostreli, praćke i druge naprave koje
snagom napete tetive potiskuju strijelu ili drugi projektil.

Članak 9.

Hladno oružje su bokseri, bodeži, kame, mačevi, sablje, bajunete, buzdovani
(topuzi) i drugi predmeti kojima je osnovna namjena napad ili nanošenje
ozljeda.

Hladnim oružjem u smislu ovoga Zakona smatraju se i predmeti pogodni
za nanošenje ozljeda kada se nose na javnim okupljanjima, lokalima i sličnim
mjestima.

Članak 10.

Oružjem prema ovom Zakonu smatraju se i bitni dijelovi oružja.

Bitni dijelovi oružja su cijevi s ležištem metka, cijevni umeci, zatvarač,
navlaka te bubanj kod revolvera.

Članak 11.

Zabranjena je nabavka, držanje. nošenje, proizvodnja, popravljanje i
prepravljanje. promet i prijevoz ukollko ovim Zakonom nije drugačije određeno:

1) svih vrsta automatskog oružja, poluautomatskog i repetirajućeg dugačkog
vatrenog oružja s užlijebljenom cijevi s kapacitetom spremnika većim od
pet metaka ili s fiksnim bajonetom, odnosno mogućnošću montaže bajuneta
oružja s ugradenim integralnim prigušivaćem, prigušivaća namijenjenih oružju,
dugačkog oružja bez fiksnog kundaka. sa sklapajućim kundakom ili s kundakom
kraćim od 25 cm, oružja koje izbacuje projektile s eksplozivnim ili plinskim
tvarima kao i drugog oružja namijenjenog isključivo za vojne ili pokicijske
svrhe (u daljnjem tekstu: "vojno i policijsko oružje");

2) rasprskavajućeg oružja;

3) hladnog oružja;

4.) streljiva čija je osnovna namjena probijanje oklopa, streljiva s
eksplozivnim i zapaljivim projektilima, streljiva s projektilima punjenim
tvarima opasnim za ljudsko zdravlje kao i drugih streljiva koja su namijenjena
isključivo za vojne ili policijske svrhe:

5) naprava koje koriste trenutni udar visokonaponske struje u svrhu
privremenog onesposobljavanja ljudi i oružje koje je skriveno u predmetima
svakodnevne uporabe tako da po svom vanjskom izgledu nije prepoznatljivo
kao oružje;

6) naprava koje služe označavanju cilja te aktivnih i pasivnih nišanskih
uređaja za noćno gadanje ako su namijenjeni oružju kao i dijelova tih naprava.

Ministar unutarnjih poslova odredit će oružje i streljivo koje je isključivo
namijenjeno za policijske svrhe, a ministar obrane oružje i streljivo koje
je isključivo namijenjeno za vojne svrhe.

Članak 12.

Prema ovom Zakonu pojedini pojmovi imaju ova značenja:

1) lovačko oružje jest i repetirajuće dugačko vatreno oružje različitih
kalibara s užlijebljenim ili naužlijebljenim cijevima ili kombinacijom
takvih cijevi, dugačko poluautomatsko vatreno oružje čiji spremnik ne može
primiti ili je blokiran tako da ne može primiti više od tri metka, kratko
vatreno oružje ćija cijev nije kraća od 10 cm te drugo oružje s kojim je
propisima o lovstvu dopušten lov;

2) športsko oružje jest repetirajuće i poluautomatsko kratko vatreno
oružje različitih kalibara te poluautomatsko i repetirajuće dugačko vatreno
oružje, uz uvjet da je posebno izrađeno ili prilagođeno za korištenje u
športskom streljaštvu; dugačko vatreno oružje s neužlijebljenim cijevima
namijenjeno športskoj disciplini gadanja glinenih golubova (trap i skeet);
oružje s tetivom i drugo oružje koie se koristi u športskim disciplinama;

3) oružje za samoobranu je kratko vatreno i plinsko oružje;

4) registracija oružja jest unos podataka o oružju i vlasniku odnosno
korisniku oružja u službene evidencije propisane ovim Zakonom kao i propisima
donesenim na osnovi ovoga Zakona uz izdavanje odgovarajuće isprave (oružnog
lista. odobrenja za držanje oružja, potvrde o prijavi oružja, dozvole za
nošenje oružja).

II. NABAVKA, DRŽANJE, NOŠENJE ORUŽJA I STRELJIVA TE SAKUPLJANJE
ORUŽJA

1. Nabavka oružja i streljiva

Članak 13.

Vatreno, plinsko i zraČno oružje Čije zrno ima kinetiČku energiju veću
od 7,5 džula ili brzinu veću od 150 m/sec, smije se nabavljati samo na
temelju odobrenja.

Zahtjev za izdavanje odobrenja za nabavku oružja podnosi se na propisanom
obrascu policijskoj upravi prema mjestu prebivališta, odnosno sjedišta
podnositelja zahtjeva (u daljnjem tekstu: "nadležno tijelo").

Sadržaj i izgled obrasca iz stavka 2. ovoga članka propisat će ministar
unutarnjih poslova.

Članak 14.

Građanima se može izdati odobrenje za nabavku oružja u svrhu osobne
zaštite, lova i športskog streljaštva.

U svrhu osobne zaštite može se odobriti nabavka samo oružja za samoobranu.

Nabavka oružja za samoobranu može se odobriti radi držanja, a lovaćkog
i športskog oružja radi držanja i nošenja.

Iznimno od stavka 3. ovoga članka građanima se u svrhu osobne zaštite
može odobriti nabavka oruija za samoobranu i radi držanja i nošenja, ako
zbog posla koji obavIjaju ili zbog drugih opravdanih razloga postoji potreba
za držanjem i nošenjem oružja izvan poslovnog ili stambenog prostora na
kojem imaju pravo vlasništva ili korištenja.

Članak 15.

Državnim tijelima, poduzećima, organizacijama i drugim pravnim osobama
(u daljnjem tekstu: "pravne osobe") može se izdati odobrenje
za nabavku oružja u svrhu zaštite vlastite imovine ili imovine na kojoj
imaju pravo korištenja (u daljnjem tekstu: "zaštite imovine")
kao i u svrhu lova, športskog streljaštva te obavljanja druge djelatnosti
odredene ovim Zakonom.

U svrhu zaštite imovine pravnim osobama može se odobriti nabavka kratkog
vatrenog oružja, lovaćkog oružja i vojnog ili policijskog poluautomatskog
te repetirajućeg dugačkog vatrenog oružja s užlijebljenim cijevima.

Članak 16.

Nabavka vatrenog ili zračnog oružja s projektilom napunjenim omamljujućom
tvari radi privremenog omamljivanja životinja može se odobriti znanstvenim
institucijama, državnim tijelima i drugim pravnim osobama radi znanstvenog
istraživanja i prikupljanja stručnih podataka o životinjskim vrstama, zaštite
životinja kao i drugim opravdanim slučajevima koji ulaze u njihovu redovitu
djelatnost, a odnose se na žaštitu prirode.

Članak 17:

Nadležno tijelo izdat će građaninu odobrenje za nabavku oružja ukoliko
ispunjava slijedeće uvjete:

1) da je navršio 18 godina života;

2) da nije osuđen za kazneno djelo protiv Republike Hrvatske, za kazneno
djelo protiv života i tijela ili protiv imovine kao i za druga kaznena
djela s elementom nasilja. koristoljublja ili niskih pobuda ili ako je
za takvo kazneno djelo pokrenut postupak;

3) da nije kažnjen za prekršaj, odnosno da se ne vodi postupak za prekršaj
koji ukazuje da bi oružje moglo biti zlouporabljeno:

4) da ne postoje druge okolnosti koje ukazuju da bi oružje moglo biti
zlouporabljeno, a osobito: češće i prekomjerno uživanje alkohola, teže
poremećeni obiteljski odnosi. susjedski odnosi ili odnosi na radnom mjestu,
disciplinske povrede propisa o lovstvu ili športskom streljaštvu i sl.;

5) da ima opravdani razlog za nabavku oružja;

6) da je na zdravstvenom pregledu utvrdeno da je zdravstveno sposoban
za držanje ili držanje i nošenje oružja;

7) da raspolaže tehničkim znanjem za pravilnu uporabu oružja i da poznaje
propise koji se odnose na držanje i nošenje oružja.

Nakon zaprimanja zahtjeva za izdavanje odobrenja za nabavku oružja nadležno
tijelo utvrdit će jesu li ispunjeni uvjeti iz stavka 1. točke 1) do 5)
ovoga članka.

Nadležno tijelo zatražit će od podnositelja zahtjeva koji ispunjava
uvjete iz stavka 1. točke 1) do 5) ovoga članka da u roku od 60 dana dostavi
dokaze o ispunjavanju uvjeta iz stavka 1. točke 6) i 7) ovoga članka.

Ispunjavanje uvjeta iz točke 7) stavka 1. ovoga članka dokazuje se samo
u slučaju podnošenja zahtjeva za izdavanje odobrenja za nabavku lovačkog
vatrenog oružja, športskog vatrenog oružja, a kratkog vatrenog oružja samo
u slučaju iz članka 14. stavak 4. ovoga Zakona.

Članak 18.

Postojanje uvjeta iz članka 17. stavka I. točke 8) ovoga Zakona dokazuje
se uvjerenjem o zdravstvenoj sposobnosti.

Uvjerenje o zdravstvenoj sposobnosti za držanje ili držanje i nošenje
oružja izdaju zdravstvene organizacije koje su ovlaštene za obavljanje
takvih zdravstvenih pregleda.

Ministar unutarnjih poslova uz suglasnost ministra zdravstva odredit
će uvjete koje moraju ispunjavati zdravstvene organizacije koje će obavljati
zdravstvene preglede kojima se utvrđuje zdravstvena sposobnost za držanje
ili držanje i nošenje oružja, način i postupak obavljanja zdravstvenih
pregleda, popis bolesti i zdravstvenih stanja koja osobu čine nesposobnom
za držanje i nošenje oružja, način vođenja evidencije i medicinske dokumentacije
i sadržaj uvjerenja o izvršenom zdravstvenom pregledu, nadležnost, sastav
i način rada drugostupanjske zdravstvene komisije i naknade u svezi s utvrđivanjem
zdravstvene sposobnosti.

Ministar unutarnjih poslova uz suglasnost ministra zdravstva odredit
će koje zdravstvene organizacije smiju obavljati zdravstvene preglede iz
stavka 3. ovoga članka.

Članak 19.

Postojanje uvjeta iz članka 17. stavka 1. točke 7) ovoga Zakopa dokazuje
se:

1) za lovaćko vatreno oružje - potvrdom o položenom lovačkom ispitu;

2) za športsko vatreno oružje - potvrdom športske streljačke organizacije
o aktivnom članstvu u šporskoj streljačkoj organizaciji ;

3) za kratko vatreno oružje - potvrdom o osposobljenosti za držanje
i nošenje i pravilnu uporabu oružja koju izdaje nadležno tijelo Ministarstva
unutarnjih poslova koje odredi ministar unutarnjih poslova.

4) za oružje koje pravne osobe daju na korištenje djelatnicima koji
obavljaju poslove zaštite imovine - potvrdom koju izdaje tijelo iz točke
3. ovoga stavka.

Ministar unutarnjih poslova propisat će program i način provedbe osposobljavanja
za slučajeve iz stavka 1 točke 3. i 4. ovoga članka.

Članak 20.

Postojanje uvjeta iz članka 17. stavka 1. točke 6. ovoga Zakona dokazuje
se i, oružnim listom i važećom dozvolom za nošenje oružja.

Postojanje uvjeta iz članka 17. stavka 1 točke 7. ovoga Zakona dokazuje
se i oružnim listom koji je izdan za takvu vrstu oružja te dozvolom za
nošenje oružja.

Djelatnici Ministarstva unutarnjih poslova, Ministarstva obrane, Hrvatske
vojske i kazneno - popravnih ustanova. koji su prema posebnim propisima
ovlašteni držati i nositi oružje, postojanje uvjeta iz članka 17. stavka
1. toćke 6) i 7) ovoga Zakona mogu dokazivati i ispravom ili potvrdom izdanom
od odgovarajućeg ministarstva iz koje je vidljivo da su ovlašteni držati
i nositi oružje.

Članak 21.

Nadležno tijelo izdat će pravnoj osobi odobrenje za nabavku oružja ako
ima;

1) opravdani razlog za nabavku oružja;

2) prostor za siguran smještaj i čuvanje oružja.

Odobrenje za nabavku oružja u svrhu zaštite imovine izdat će se pravnoj
osobi koji osim uvjeta iz stavka 1. ovoga članka ima i djelatnike koji
ispunjavaju uvjete iz članka 17. stavka 1. ovoga Zakona.

Članak 22.

Odobrenje za nabavku oružja izdaje nadležno tijelo s rokom valjanosti
šest mjeseci od dana izdavanja.

Odobrenje za nabavku oružja koje nije iskorišteno u roku iz stavka 1.
ovoga članka mora se vratiti nadležnom tijelu u roku osam dana od isteka
roka valjanosti.

Sadržaj i izgled obrasca odobrenja za nabavku oružja propisuje ministar
unutarnjih poslova.

Članak 23.

Nadležno tijelo odbit će zahtjev za izdavanje odobrenja ·za nabavku
oružja ako podnositelj zahtjeva ne ispunjava uvjete za nabavku oružja propisane
ovim Zakonom.

Članak 24.

Streljivo prema ovom Zakonu je cjelovit metak, kapisla i barut.

Streljivo za vatreno i plinsko oružje gradani mogu nabaviti na temelju
oružnog lista a pravne osobe na temelju odobrenja za držanje oružja ako
ovim Zakonom nije drugačije određeno.

Članak 25.

Oružje i streljivo smije se prodati ili predati samo onome tko ga prema
odredbama ovoga Zakona može posjedovati.

Poduzeća i radnje koje su u skladu s odredbama ovoga Zakona ovlaštene
za promet oružja i streljiva (u daljnjem tekstu: "ovlašteni trgovac
oružjem") dužne su o prodaji oružja koje se nabavlja na temelju odobrenja
kao i oružja za koje prema ovom Zakonu postoji obveza prijavljivenja te
o prodaji streljiva koje se prema ovom Zakonu može nabaviti na temelju
odobrenja ili oružnog lista izvijestiti nadležno tijelo u roku osam dana
od dana prodaje.

Gradani i pravne osobe koje posjeduju registrirano oružje dužne su u
slućaju prodaje, odnosno predaje oružja odjaviti to oružje kod nadležnog
tijela u roku osam dana od dana prodaje, odnosno predaje.

2. Izdavanje oružnih listova i odobxenje za držanje oružja

Članak 26.

Za oružje koje je nabavljeno na temelju odobrenja mora se podnijeti
zahtjev za registraciju oružja nadležnom tijelu u roku osam dana od dana
nabave.

Za oružje koje je nabavljeno na temelju odobrenja građanima se izdaje
oružni list, a pravnim osobama odobrenje za držanje oružja.

Sadržaj i izgled obrazaca oružnih listova i odobrenja za držanje oružja
propisat će ministar unutarnjih poslova.

Članak 27.

Oružni list izdaje se za držanje oružja ili za držanje i nošenje oružja.

Oružni list izdaje se na ime vlasnika, odnosno korisnika oružja.

Za isto oružje može se izdati oružni list za najviše tri osobe (sukorisnici
oružja).

Članak 28.

Pravne osobe koje posjeduju oružje na temelju odobrenja za držanje oružja
smiju ga davati na korištenje samo djelatnicima koji obavljaju poslove
zaštite njihove imovine kao i drugim osobama ako djelatnost pravne osobe
podrazumijeva korištenje oružja, koji ispunjavaju uvjete iz članka 17.
stavka I. ovoga Zakona.

Djelatnicima iz stavka I. ovoga članka izdaje se dozvola za nošenje
oružja.

Dozvola za nošenje oružja vrijedi dvije godine. Rok valjanosti dozvole
za nošenje oružja produžit će se ako osoba na koju ta dozvola glasi i ubuduće
ispunjava uvjete iz članka 17. stavka 1: točke 1) do 6) ovoga Zakona. Sadržaj
i izgled obrasća dozvole za nošenje oružja propisat će ministar unutarnjih
poslova.

Članak 29.

Nadležno tijelo odbit če izdati oružni list za oružje za koje se ne
može dokazati podrijetlo, koje prije stavljanja u promet nije označeno
žigom ili obilježeno u skladu s propisima o prokušavanju, označavanju žigom
i obilježavanju ručnog vatrenog oružja kao i u slučaju kada se u postupku
registracije utvrdi postojanje razloga za odbijanje zahtjeva za nabavku
oružja.

U slučaju iz stavka 1. ovoga članka oduzet će se oružje i odobrenje
za nabavku oružja.

Nadležno tijelo odbit će zahtjev za izdavanje dozvole za nošenje oružja
ako djelatnik koji će obavljati poslove zaštite imovine ne ispunjava uvjete
iz članka 17. stavka 1. toćke 1) do 7) ovoga Zakona.

3. Sakupljanje oružja

Članak 30.

Građani smiju bez odobrenja nadležnog tijela nabaviti i držati do tri
primjerka starog oružja.

Staro oružje je oružje koje ima povijesnu.vrijednost, oružje koje čini
sastavni dio narodne nošnje, oružje koje se pali kremenom, fitiljem ili
kapislom te drugo vatreno oružje, osim vojnog i policijskog oružja, koje
je dotrajalo i neuporabljivo.

Za držanje više od tri primjerka starog oružja ili sakupljanje oružja
koje se prema odredbama ovoga Zakona može sakupljati potrebno je odobrenje
za sakupljanje oružja.

Nadležno tijelo izdat će odobrenje za sakupljanje oružja osobi koja
ispunjava uvjete iz članka 17. stavka 1. točke 1) do 6) ovoga Zakona i
posjeduje prostor za siguran smještaj i čuvanje sakupljenog oružja.

Članak 31.

Građanin koji dobije odobrenje za sakupljanje oružja smije sakupljati
pored starog oružja i hladno oružje kao i automatsko, poluautomatsko i
repetirajuće vojno i policijsko oružje koje više nije u naoružanju oružanih
snaga ili policije, a trajno je onesposobljeno za uporabu.

Oružje je trajno onesposobljeno za uporabu ako je cijev trajno zatvorena
cijelom svojom dužinom ili je ležište metka trajno zatvoreno. Ukoliko se
radi o oružju kod kojeg se cijev može izmijeniti bez uporabe alata. cijev
mora biti pored trajnog zatvaranja i trajno povezana s kućištem.

Članak 32.

Staro oružje i oružje koje se drži na temelju odobrenja za sakupljanje
oružja ne smije se nositi, upotrebljavati niti se za njega smije nabavljati,
držati ili praviti streljivo.

Vatreno oružje koje je onesposobljeno za uporabu u smislu članka 31.
stavka 2. ovoga Zakona ne smije se osposobljavati za uporabu.

Hladno, vojno i policijsko oružje iz članka 31. stavka 1. ovoga Zakona
smije se prodati ili predati samo osobama kojima je izdano odobrenje za
sakupljanje oružja.

Članak 33.

Oružje iz članka 31. stavka 1. ovoga Zakona mogu nabavljati i držati
i poduzeća koja se bave snimanjem filmskih djela ili prikazivanjem kazališnih
predstava i muzeja pod uvjetima iz članka 30. i 32. ovoga Zakona.

Pravne osobe iz stavka 1. ovoga članka mogu pod uvjetima iz članka 30.
i 32. ovoga Zakona nabavljati i oružje za samoobranu, lovačko, športsko
i automatsko, poluautomatsko i repetirajuće dugačko vojno i policijsko
oružje koje više nije u naoružanju oružanih snaga ili policije ako je prepravljeno
tako da može ispaljivati samo lažno streljivo.

4. Oružje s obvezom prijavljivanja i slobodne nabavke

Članak 34.

Građani stariji od 18 godina smiju bez odobrenja nadležnog tijela nabavljati.
držati i nositi samostrel i zračno oružje čije zrno ima kinetičku energiju
manju od 7,5 džula ili brzinu manju od 150 m/sec.

Gradani koji nabave oružje iz stavka 1. ovoga članka dužni su ga prijaviti
nadležnom tijelu u roku osam dana od dana nabave.

Za isto oružje može se izdati potvrda za najviše tri osobe.

O prijavljenom oružju izdaje se potvrda.

Zračnim oružjem iz stavka 1. ovoga članka smiju se koristiti i osobe
mlađe od 18 godina na športskim strelištima i na drugim mjestima određenim
ili uređenim za vježbe gađanja ili korištenja takvog oružja i pod nadzorom
stručne osobe.

Sadržaj i izgled obrasca potvrde iz stavka 4. ovoga članka propisat
će ministar unutarnjih poslova.

Članak 35.

Bez odobrenja ili prijave mogu se nabaviti:

1) oružja, odnosno naprave namijenjene isključivo alarmiranju, signaliziranju.
spašavanju. pneumatski pištolji, naprave za ubijanje stoke i druge slične
naprave namijenjene za industrijske ili tehničke svrhe ako su prokušani
u skladu s propisima o prokušavanju i označavanju žigom, odnosno obilježavanju
ručnog vatrenog oružja i streljiva;

2) oružja koja se nabavljaju i drže kao suveniri i reprodukcije oružja
koje služe u dekorativne svrhe iz kojih se ne može ispaljivati streljivo
ili ih se ne može preinačiti za ispaljivanje streljiva;

3) imitacije oružja i predmeti namijenjeni igri iz kojih se mogu ispaljivati
samo streljiva koja ne postižu veću kinetičku energiju od 0,5 džula. čepovi
koji uzrokuju prasak i tomu slično;

4) podvodne puške i drugi predmeti koji snagom opruge, napete gume ili
stlačenog plina izbacuju osti ili harpun koji su isključivo namijenjeni
ribolovu (podvodno oružje);

5) oružje s tetivom, osim samostrela.

III. NAČIN POSTUPANJA S ORUŽJEM I STRELJIVOM

1. Čuvanje oružja i streljiva

Članak 36.

Oružje i streljivo moraju se čuvati tako da budu nedostupni osobi koja
nije ovlaštena posjedovati ga, zaključani i odvojeni osim ako se čuvaju
u metalnom ormaru, sefu ili sličnom spremištu koje se ne može otvoriti
alatom uobičajene uporabe.

Oružje i streljivo moraju se čuvati u stambenom ili poslovnom prostoru
koji se nalaze u mjestu prebivališta odnosno sjedišta vlasnika. odnosno
korisnika oružja i streljiva.

Članak 37.

Vlasnik oružja koje se prema ovom Zakonu može držati na temelju oružnog
lista ili potvrde o prijavi koji napušta mjesto prebivališta na vrijeme
duže od šest mjeseci, a oružje i streljivo ne nosi sa sobom dužan ih je
predati osobi koja ima pravo držanja ili držanja i nošenja takvog oružja.

Vlasnik oružja dužan je u slućaju iz stavka 1. ovoga članka o predaji
oružja i streljiva na čuvanje obavijestiti nadležno tijelo u roku od osam
dana od dana predaje.

Nadležno tijelo izdat će potvrdu o obsvijesti iz stavka 2. ovoga članka.

Korisnik oružja u slučaju iz stavka 1. ovoga članka vraća oružje vlasniku.

2. Korištenje oružja

Članak 38.

Vlasnik. odnosno korisnik oružja dužan je oružje održavati u ispravnom
stanju, pravilno i pozorno rukovati s njim.

Oružje se ne smije nositi bez odgovarajuće isprave o oružju (oružni
list. dozvola za nošenje oružja, potvrda o prijavi oružja) i isprave o
identitetu:

Članak 39.

Oružje je zabranjeno upotrebljavati na javnim mjestima ili na mjestima
gdje se može ugroziti sigurnost ljudi.

Lovačko oružje ne smije se upotrebljavati izvan lovišta. strelišta ili
drugih mjesta određenih za vježbe gađanja.

Športsko oružje ne smije se upotrebljavati izvan strelišta ili drugih
mjesta koja su određena za vježbe gađanja.

Iznimno od stavka 2. ovoga članka zračno oružje i oružje s tetivom smije
se upotrebljavati i na mjestima koja su po svom položaju ili po poduzetim
mjerama osiguranja takva da se ne može ugroziti sigurnost ljudi.

Lovačko i športsko oružje mora se izvan lovišta, odnosno strelišta nositi
zatvoreno u odgovarajućim navlakama ili kovčezima i nenapunjeno.

Oružje se ne smije pokazivati na javnim mjestima na način kojim se uznemiravaju
građani, a oružje za samoobranu nositi tako da je vidljivo drugim građanima.

Članak 40.

U svrhu zaštite imovine koja se nalazi u naseljenim mjestima pravne
osobe smiju držati samo kratko vatreno oružje i lovačko oružje s neužlijebljenim
cijevima.

Oružje pravnih osoba koje je dano na korištenje djelatnicima koji obavljaju
poslove zaštite imovine smije se nositi samo za vrijeme obavljanja tih
poslova i unutar objekta ili područja koje se osigurava.

Iznimno iz stavka 1. ovoga članka oružje se smije iznositi izvan čuvanog
objekta ili područja ukoliko se radi o prijevozu ili prijenosu novca, inih
dragocjenosti ili predmeta koji se osiguravaju.

Članovi streljačkih organizacija koji koriste športsko oružje organizacije
čiji su članovi za nošenje takvog oružja i pripadajućeg streljiva moraju
imati potvrdu te organizacije.

Nošenje oružja iz članka 16. ovoga Zakona smije se povjeriti samo osobi
koja ima oružni list za nošenje lovačkog oružja na osnovi pismenog ili
usmenog naloga rukovoditelja pravne osobe koja takvo oružje ovlašteno posjeduje.

Pravne osobe iz članka 28. stavka 1. ovoga Zakona dužne su odrediti
osobu koja se posebno brine o čuvanju. izdavanju, preuzimanju i korištenju
oružja i streljiva i utrošku streljiva.

Članak 41.

Građani koji posjeduju oružje na temelju oružnog lista za držanje oružja
ne smiju takvo oružje iznositi izvan stambenog ili poslovnog prostora na
kojem imaju pravo vlasništva ili korištenja.

Iznimno od stavka 1. ovoga članka gradani, koji posjeduju oružje na
temelju oružnog lista za držanje oružja, smiju nositi takvo oružje samo
radi popravljanja ili prepravljanja te korištenja na strelištu, nenapunjeno
i zatvoreno u odgovarajućoj navlaci ili koferu i bez streljiva.

U slučaju iz stavka 2. ovoga članka streljivo se može prenositi samo
odvojeno od oružja i zaključano u posebnoj kutiji ili drugom odgovarajućem
spremištu.

Članak 42.

Oružje se smije posuđivati samo osobama koje imaju oružni list za takvo
oružje ili odobrenje za nabavku takvog oružja, odnosno potvrdu o prijavi
takvog oružja.

3. Gubitak i krađa oružja

Članak 43.

Građani i pravne osobe koje posjeduju oružje dužni su odmah prijaviti
gubitak ili kradu toga oružja.

Prijava iz stavka 1. ovoga članka podnosi se policijskoj upravi prema
mjestu događaja ili saznanja o gubitku ili krađi oružja.

4. Promjena prebivališta i sjedišta

Članak 44.

Kada građani ili pravne osobe koje posjeduju oružje na temelju oružnog
lista odnosno odobrenja za držanje oružja, odobrenja za sakupljanje oružja
ili potvrde o prijavljenom oružju promijene prebivalište, odnosno sjedište,
dužne su o tome obavijestiti nadležno tijelo u roku 30 dana od dana te
promjene radi upisa podataka o oružju i vlasniku ili sukorisniku oružja
u službene evidencije nadležnog tijela i ispravu za držanje ili držanje
i nošenje oružja.

5. Postupak u slučaju smrti vlasnika oružja

Članak 45.

U slučaju smrti vlasnika oružja supružnik, odnosno punoljetni član uže
obitelji koji je živio u zajedničkom kućanstvu s umrlim vlasnikom dužan
je u roku 30 dana predati oružje i streljivo nadležnom tijelu.

O predanom oružju nadležno tijelo izdaje potvrdu: Nasljedniku oružja
može se na njegov zahtjev izdati oružni list za držanje ili držanje i nošenje
oružja ukoliko ispunjava uvjete iz članka 17. stavka 1. točke 1) do 7)
ovoga Zakona.

Nasljedniku oružja, koji oružje želi zadržati samo kao uspomenu, može
se na njegov zahtjev izdati oružni list za držanje oružja kao uspomene
ukoliko ispunjava uvjete iz članka 17. stavka t. točke 1) do 4) ovoga Zakona.

Članak 46.

Ako nasljednik oružja umrlog vlasnika ne podnese zahtjev za izdavanje
oružnog lista ni nakon šest mjeseci od smrti vlasnika ili ako je takav
zahtjev odbijen, nadležno tijelo oduzet će oružje i streljivo i s njim
postupiti na način propisan člankom 52. i 53. ovoga Zakona.

6. Oduzimanje oružja, streljiva i isprava za nabavku, držanje ili nošenje
oružja

Članak 47.

Nadležno tijelo oduzet će oružje, streljivo, oružni list, dozvolu za
nošenje oružja i odobrenje za sakupljanje oružja, ako prestane postojati
neki od uvjeta iz članka 17. stavka i. točke 2) do 5) ovoga Zakona.

Iznimno od stavka 1. ovoga članka u slučaju prestanka uvjeta iz članka
17. stavka 1. točke 5) ovoga Zakona, građanima se može oduzeti oružni list
za držanje i nošenje oružja i izdati oružni list za držanje oružja ili
oružni list za držanje oružja kao uspomene.

Za oružje za koje je izdan oružni list za držanje oružja kao uspomene
ne smije se nabavljati i držati streljivo niti se to oružje smije upotrebljavati
kao oružje.

Članak 48.

Nadležno tijelo uputit će na zdravstveni pregled vlasnika, odnosno korisnika
oružja za kojeg se opravdano sumnja da zbog zdravstvgnih razloga više nije
zdravstveno sposoban za držanje ili držanje i nošenje oružja.

U slučaju iz stavka 1. ovoga članka vlasnik, odnosno korisnik oružja
dužan je u roku 60 dana dostaviti nadležnom tijelu uvjerenje o zdravstvenoj
sposobnosti.

Nadležno tijelo oduzet će oružje, streljivo, oružni list, dozvolu za
nošenje bružja i odobrenje za sakupljanje oružja vlasniku, odnosno korisniku
oružja koji je na zdravstvenom pregledu ocijenjen nesposobnim za držanje
ili držanje i nošenje oružja ili koji ne dostavi uvjerenje o zdravstvenoj
sposobnosti za držanje ili držanje i nošenje oružja u roku iz stavka 2.
ovoga članka.

U slučaju iz stavka 1. ovoga članka troškove zdravstvenog pregleda vlasnika
odnosno korisnika oružja koji je proglašen zdravstveno sposoban za držanje
ili držanje i nošenje oružja, plaća nadležno tijelo koje ga je uputilo
na zdravstveni pregled.

Članak 49.

Rješenje o oduzimanju oružja, streljiva. oružnog lista, dozvole za nošenje
oružja i odobrenja za sakupljanje oružja donosi nadležno tijelo.

Žalba protiv rješenja iz stavka 1. ovoga članka ne odgađa izvršenje.

Članak 50.

Oružje, streljivo, oružni list, dozvola za nošenje oružja i odobrenje
za nabavku oružja i streljiva i odobrenje za sakupljanje oružja mogu se
privremeno oduzeti i prije okonćanja postupka, ako se radi o poduzimanju
hitnih mjera zbog zaštite javnog poretka koje se ne mogu odlagati, a činjenice
na kojima treba biti utemeljeno rješenje utvrđene su ili barem ućinjene
vjerojatnim.

Nadležno tijelo izdat će potvrdu o oduzetom oružju, streljivu, oružnom
listu, dozvoli za nošenje oružja i odobrenju za nabavku oružja i odobrenju
za sakupljanje oružja.

Članak 51.

Oduzeto oružje i streljivo čuvaju se kod policijske uprave na čijem
području se vodi postupak.

Policijska uprava iz stavka 1. ovoga članka mora brižljivo čuvati oduzeto
oružje i streljivo.

Članak 52.

Oružje i streljivo za koje je u upravnom postupku riješeno da se oduzimaju,
može njihov vlasnik, prodati ili predati u roku dva mjeseca od pravomoćnosti
rješenja o oduzimanju oružja i streljiva.

Ako vlasnik oduzetog oružja i streljiva ne proda ili ne preda oružje
i streljivo u roku iz stavka 1. ovoga članka, nadležno tijelo predat će
oružje i streljivo ovlaštenom trgovcu oružjem radi prodaje.

Oružje i streljivo iz stavka 2. ovoga članka mogu biti izloženi prodaji
najviše tri mjeseca od dana predaje ovlaštenom trgovcu oružjem.

Za prodano oružje i streljivo vlasniku oružja i streljiva pripada naknada
u iznosu koji je dogovorio s ovlaštenim trgovcem oružja.

Ako ovlašteni trgovac oružjem ne proda oružje i streIjivo u roku iz
stavka 3. ovoga članka, vratit će ih nadležnom tijelu.

Članak 53.

Oružje i streljivo oduzeto u upravnom postupku koje ne bude prodano
ili predano ni nakon šest mjeseci od pravomoćnosti rješenja o oduzimanju
te oružje i streljivo oduzeto u pravomoćno okonćanom kaznenom ili prekršajnom
postupku, nadležno tijelo dostavit će Ministarstvu unutarnjih poslova na
daljnje raspolaganje.

O načinu raspolaganja s oružjem i streljivom iz stavka 1. ovoga članka
odlučuje komisija Ministarstva unutarnjih poslova koju imenuje ministar
unutarnjih poslova.

Komisija iz stavka 2. ovoga članka može odlučiti da se oružje i streljivo
preuzme u fond naoružanja policije, preda Ministarstvu obrane, Ministarstvu
pravosuđa i uprave ili drugom državnom tijelu ili instituciji, proda putem
ovlaštenog trgovca oružjem ili uništi.

Za oružje i streljivo iz stavka 1. ovoga članka vlasniku ne pripada
naknada.

7. Odredbe o strancima

Članak 54.

Nabavljati, držati i nositi oružje prema odredbama ovoga Zakona mogu
samo stranci koji u Republici Hrvatskoj borave na temelju poslovne vize
ili odobrenja za trajno nastanjenje.

Na strance koji prenose oružje preko državne granice primjenjuju se
propisi o nadzoru državne granice.

IV. PROIZVODNJA ORUŽJA I STRELJIVA

Članak 55.

Poduzeća za proizvodnju oružja mogu osnovati pravne i fizičke osobe
koje pod uvjetima utvrdenim zakonom dobiju odobrenje za obavljanje takve
djelatnosti.

Odobrenje iz stavka I. ovoga članka izdaje Ministarstvo unutarnjih poslova
u suglasnosti s Ministarstvom obrane.

Poduzeće za proizvodnju streljiva mogu osnovati pravne i fizičke osobe
pod uvjetima utvrđenim propisima kojima se uređuje proizvodnja eksplozivnih
tvari.

Proizvodnjom oružja prema stavku 1. ovoga članka smatra se izrada novog
oružja, a proizvodnjom streljiva izrada streljiva i ponovno punjenje streljiva.

Ne smatra se proizvodnjom streljiva punjenje metaka za vlastite potrebe
i za oružje za koje je izdan oružni list, odnosno odobrenje za držanje
oružja.

Članak 56.

Uz zahtjev za izdavanje odobrenja za proizvodnju oružja prilaže se popis
osnivača poduzeća i osoba zaduženih za vodenje poduzeća ili podružnica.

Odobrenje za proizvodnju oružja neće se izdati, ako podnositelj zahtjeva,
jedan od osnivača poduzeća ili osoba zaduženih za vođenje poduzeća ili
podružnice ne ispunjavaju uvjete iz članka 17. stavka 1. točke 1) do 4)
i točke 6) ovoga Zakona-

zahtjev za izdavanje odobrenja za proizvodnju oružja može se odbiti,
ako podnositelj zahtjeva nije hrvatski državljanin ili ako nema prebivalište.
odnosno sjedište na teritoriju Republike Hrvatske.

Članak 57.

Poduzeće za proizvodnju oružja ne smije započeti radom prije nego što
komisija Ministarstva unutarnjih poslova utvrdi :

1) da je poslovni prostor u kojem će se obavljati proizvodnja oružja
uređen sukladno propisima o posebnim prostornim i tehničkim uvjetima za
sigurnu proizvodnju i smještaj oružja te zaštitu od požara, krađe i drugih
nezgoda ili zlouporaba;

2) da poduzeće ima pravo vlasništva ili pravo korištenja poslovnog prostora
u kojem će se obavljati proizvodnja oružja.

Odobrenje prestaje vrijediti, ako proizvodnja oružja ili streljiva nije
započeta u roku od jedne godine od dana izdavanja odobrenja ili ako se
ta djelatnost nije obavljala najmanje jednu godinu od dana ispunjavanja
uvjeta za početak obavljanja te dljelatnosti.

Komisiju iz stavka 1. ovoga članka osniva ministar unutarnjih poslova.

Posebne prostorne i tehničke uvjete iz stavka 1. točke 1) ovoga članka
propisat će ministar unutarnjih poslova u suglasnosti s ministrom graditeljstva
i zaštite okoliša.

Članak 58.

Oružjem u proizvodnji ne smiju neposredno rukovati osobe koje ne ispunjavaju
uvjete iz članka 17. stavka 1. točke 1) do 6) ovoga Zakona.

Prostorije u kojima se smješta proizvedeno oružje moraju biti osigurane
od pristupa neovlaštenih osoba stalnim fizičko-tehničkim osiguranjem.

V. PROMET ORUŽJA I STRELJIVA

Članak 59.

Poduzeća i radnje za promet oružja i streljiva mogu osnovati pravne
i fizičke osobe pod uvjetima utvrđenim zakonom, koje za obavljanje takve
djelatnosti dobiju odobrenje Ministarstva unutarnjih poslova.

Pod prometom oružja i streljiva prema ovom Zakonu smatra se pribavljanje
oružja i streljiva radi prodaje, smještaja i čuvanja oružja i streljiva
i njihova prodaja na malo i veliko.

Odredbe članka 56, 57. i članka 58. stavka 1. ovoga Zakona primjenjuju
se na odgovarajući način na promet oružja i streljiva.

Skladišta u kojima se obavlja promet oružja i streljiva na veliko moraju
ispunjavati uvjete koji su zakonom ili propisima donijetim na temelju zakona
utvrđeni za smještaj i čuvanje eksplozivnih tvari.

VI. POPRAVLJANJE I PREPRAVLJANJE ORUŽJA

Članak 60.

Poduzeća i radnje za popravljanje i prepravljanje oružja mogu osnovati
pravne i fizičke osobe pod uvjetima utvrdenim zakonom koje za obavljanje
takve djelatnosti dobiju odobrenje Ministarstva unutarnjih poslova.

Popravljanjem oružja smatra se otklanjanje kvarova na oružju i zamjena
ili ugradnja originalnih dijelova oružja, a prepravljanjem oružja smatra
se skraćivanje oružja, prilagodavanje oružja drugom streljivu, zamjena
ili ugradnja neoriginalnih vitalnih dijelova oružja i drugi zahvati na
oružju kojima se utječe na njegovo funkcioniranje ili na tehnička svojstva.

Odredbe članka 56, 57. i članka 58. stavka 1. ovoga Za kona primjenjuju
se ne odgovarajući način i na popravljanje i prepravljanje oružja.

Članak 61.

Prepravljeno oružje podliježe obvezatnom prokušavanju i označivanju
žigom.

Poduzeća i radnje koje su registrirane za popravljanje i prepravljanje
oružja smiju primiti na popravak, odnosno prepravak samo registrirano oružje.

O prepravkama oružja kojima je izvršena promjena kalibra, tehničkih
ili balističkih svojstava oružja poduzeće, odnosno radnja koja je registrirana
za obavljanje takve djelatnosti mora izvijestiti nadležno tijelo u roku
osam dana od dana prepravke.

Članak 62.

Oružje koje je primljeno radi popravka ili prepravka ne smije se iznositi
iz prostorija odredenih za rad do njegove predaje vlasniku, osim ako je
to potrebno radi popravljanja, prepravljanja ili ispitivanja oružja.

U svrhu ispitivanja učinka popravljenog ili prepravljenog oružja, poduzeća
i radnje koje su registrirane za obavljanje takve djelatnosti mogu nabavljati
i držati potrebne vrste i kolićine streljiva na temelju odobrenja za nabavku
streljiva.

VII. PRIJEVOZ ORUŽJA I STRELJIVA

Članak 63.

Za prijevoz oružja potrebno je odobrenje.

Odobrenje za prijevoz oružja u unutarnjem prometu izdaje policijska
uprava s čijeg područja započinje prijevoz, a za prijevoz preko državne
granice Ministarstvo unutarnjih poslova.

Za prijevoz manjih kolićina oružja za vlastite potrebe nije potrebno
odobrenje.

Članak 64.

Zahtjev za izdavanje odobrenja za prijevoz oružja sadrži :

1) naziv i adresu pošiljaoca;

2) naziv i adresu primatelja;

3) naziv i adresu proizvodača oružja:

4) vrstu, marku, tvornički broj, kalibar, količinu i način pakiranja
oružja;

5) naznaku vrste i oznaku prijevoznog sredstva:

6) datum i približan sat početka prijevoza, smjer kretanja i odredište;

7) naziv ulaznog i izlaznog graničnog prijelaza i vrijeme kada će se
oružje prevesti preko graničnog prijelaza;

8) mjere sigurnosti za vrijeme prijevoza oružja.

Tijelo nadležno za izdavanje odobrenja za prijevoz oružja može, prema
potrebi, narediti poduzimanje i posebnih mjera sigurnosti prilikom prijevoza
oružja (smjer kretanja. pratnja pošiljaoca ili prijevoznika, pratnja policije,
i dr.).

Članak 65.

Na prijevoz streljiva na odgovarajući se način primjenjuju propisi o
prijevozu eksplozivnih tvari.

VIII. CIVILNA STRELIŠTA

Članak 66.

Strelišta za športsko-rekreativne aktivnosti gradana (civilna strelišta)
mogu osnovati pravne i fizićke osobe pod · uvjetima utvrđenim zakonom,
koje za obavljanje takve dje- latnosti dobiju odorenje Ministarstva unutarnjih
poslova.

Odredbe članka 5s, 57. i članka 58. stavka 1. ovoga Zakona primjenjuju
se na odgovarajući način i na osnivanje civilnih strelišta.

Članak 67.

Vatrenim oružjem na civilnim strelištima smiju gađati samo gradani koji
su prema zakonu ovlašteni posjedovati takvo oružje.

Oružjem i streljivom na civilnim strelištima ne smiju rukovati niti
neposredno upravljati strelištem osobe koje ne ispunjavaju uvjete iz članka
17. stavka 1. točke 1) do 7) ovoga Zakona.

Članak 68.

Poduzeća i radnje iz članka 66. stavka 1. ovoga Zakona mogu nabavljati
potrebne količine oružja i streljiva radi gadanja na civilnom strelištu.

Streljivo za oružje za koje poduzeće i radnja iz članka 66. stavka 1.
ovoga Zakona ne posjeduje oružje i odobrenje za držanje oružja može se
nabaviti na temelju odobrenja nadležnog tijela.

U slučaju iz stavka 2. ovoga članka može se, ovisno o mogućnostima smještaja
i opsega potrošnje streljiva, izdati odobrenje za višekratnu nabavku streljiva
s rokom važenja jedne godine.

IX. NADZOR

Članak 69.

Nadležno tijelo obavlja neposredan nadzor nad proizvodnjom, prometom,
smještajem, držanjem, nošenjem i čuvanjem oružja i streljiva, uporabom
civilnih strelišta te vođenjem propisanih evidencija.

Članak 70.

U obavljanju nadzora nadležno tijelo ima ovlaštenje da:

1. pregleda skladišta oružja i streljiva, civilna strelišta i druge
prostorije gdje se proizvodi, popravlja ili prepravlja, obavlja promet
i čuva oružje i streljivo, izvrši pregled propisanih evidencija i ostale
dokumentacije u svezi s proizvodnjom, popravljanjem ili prepravljanjem,
prometom, čuvanjem oružja i streljiva i naredi da se utvrđene nepravilnosti
otklone u roku što ga ono odredi;

2. zabrani daljnje bavljenje proizvodnjom, prometom, popravljanjem ili
prepravljanjem oružja i strcljiva i uporabu civilnog strelišta, ako utvrdi
da su u obavljanju te djelatnosti ućinjeni teži propusti u poduzimanju
zaštitnih ili drugih sigurnosnih mjera ili druge teže kažnjive radnje,
ukoliko je prestao postojati neki od uvjeta pod kojima je odobrenje izdano
ili ako se ne postupi po nalogu nadležnog tijela;

3. zabrani rukovanje oružjem i streljivom osobama koje ne ispunjavaju
uvjete iz članka 17. stavka 1. točke 1) do 7) ovoga Zakona;

4. naredi poduzimanje i drugih propisanih mjera

X. EVIDENCIJE

Članak 71.

Nadležno tijelo vodi evidencije o izdanim odobrenjima za nabavku oružja
i streljiva, izdanim oružnim listovima i odobrenjima za držanje oružja
izdanim dozvolama za nošenje oružja, prijavljenom oružju i izdanim potvrdama.
izdanim odobrenjima za sakupljanje oružja te o oduzetom, nadenom i predanom
oružju.

Članak 72.

Športske (streljačke) i lovačke organizacije te druge pravne osobe koje
su oružje i streljivo nabavile i registrirale radi obavljanja svoje djelatnosti,
odnosnu zaštite vlastite imovine dužne su o tom oružju i streljivu te o
oružju i streljivu koje daju na korištenje voditi evidenciju.

Evidenciju su dužna voditi poduzeća i radnje ovlaštene za:

- proizvodnju oružja o proizvedenom i isporučenom oružju;

- promet oružja i streljiva o nabavljenom i prodanom oružju i streljivu;

- popravak i prepravak oružja o popravljenom i prepravljenom oružju;

- vodenje civilnog strelišta o nabavljenom oružju i o oružju ustupljenom
na korištenje te o nabavljenom i utrošenom streljivu.

Građani kojima je izdano odobrenje za sakupljanje oružja dužni su voditi
evidenciju o sakupljenom oružju.

Članak 73.

Sadržaj, izgled obrasca i način vođenja evidencija propisanih člankom
71. i 72. ovoga Zakona propisuje ministar unutarnjih poslova.

XI. KAZNENE ODREDBE

Članak 74.

Novćanom kaznom od 30.000 do 100.000 hrvatskih dinara ili kaznom zatvora
do 60 dana kaznit će se za prekršaj tko neovlašteno nabavi, drži, nosi,
izradi, proda, razmijeni ili ustupi drugom oružje, streljivo ili druge
naprave čija je nabavka, držanje, nošenje. izrada, prodaja, razmjena ili
ustupanje drugom zabranjeno (članak 11. stavak 1.).

Za prekršaj iz stavka 1. ovoga članka, osim predviđene novčane kazne
ili kazne zatvora, izriče se zaštitna mjera oduzimanja oružja, streljiva
i naprava.

Članak 75.

Novčanom kaznom od 20.000 do 50.000 hrvatskih dinara ili kaznom zatvora
do 30 dana kaznit će se za prekršaj:

1) tko bez odobrenja nabavi, drži ili nosi oružje za čiju je nabavku
potrebno odobrenje (članak 13. stavak 1.);

2) tko nabavi ili drži streljivo za oružje za koje ne posjeduje oružni
list (članak 24. stavak 2.);

3) tko proda ili preda oružje i streljivo onome tko ga prema odredbama
ovoga Zakona ne može posjedovati (članak 25. stavak 1.);

4) tko drži više od tri primjerka starog oružja ili sakuplja oružje
bez odobrenja (članak 30. stavak 3.);

5) tko staro oružje i oružje koje se drži na temelju odobrenja za sakupljanje
oružja nosi, upotrebljava kao oružje ili za njega nabavlja, drži ili pravi
streljivo (članak 32. stavak 1.);

6) tko osposobi za uporabu onesposobljeno oružje (članak 32. stavak
2.);

7) tko vojno i policijsko oružje iz članka 31. stavka 1. ovoga Zakona
proda ili preda osobi koja nema odobrenje za sakupljanje oružja (članak
32. stavak 3.);

8) tko oružje s obvezom prijavljivanja da na korištenje maloljetnoj
osobi izvan športskih strelišta ili mjesta određenih za vježbe gađanja
i bez nadzora stručne osobe (članak 34. stavak 5.);

9) tko oružje i streljivo ne čuva u skladu s odredbom članka 36. stavka
1. i 2. ovoga Zakona;

10) tko ne preda svoje oružje i streljivo kada napušta mjesto prebivališta
(članak 37. stavak 1.);

11) tko ne održava oružje u ispravnom stanju ili s njim nepravilno ili
nepažljivo rukuje (članak 38. stavak 1.);

12) tko upotrebljava oružje protivno odredbi članka 39.;

13) tko oružje koje posjeduje na temelju oružnog lista za držanje oružja
nosi protivno odredbi članka 41. stavka 2. i 3.;

14) tko posudi oružje osobi koja nema oružni list, odobrenje za nabavku
odnosno potvrdu o prijavi takvog oružja (članak 42.);

15) tko oružje za koje je izdan oružni list za držanje oružje kao uspomene
upotrebljava kao oružje ili za njega nabavi ili drži streljivo (članak
47. stavak 4.);

16) tko neovlašteno popravlja i prepravlja oružje (članak 60. stavak
2.);

17) tko neovlašteno osnuje civilno strelište (članak 66. stavak 1.);

18) tko ne vodi evidenciju o sakupljenom oružju (članak 72. stavak 3);

Za prekršaje iz stavka 1. ovoga članka, osim predvidene novčane kazne
ili kazne zatvora, izriče se i zaštitna mjera oduzimanja oružja i streljiva.

Članak 76.

Novčanom kaznom od 10.000 do 30.000 hrvatskih dinara kaznit će se za
prekršaj:

1) tko u propisanom roku ne vrati neiskorišteno odobrenje za nabavku
oružja (članak 22. stavak 2.);

2) tko u propisanom roku ne odjavi oružje (članak 25 stavak 3.);

3) tko u propisackom roku ne podnese zahtjev za registraciju oružja
(članak 26. stavak 1.);

4) tko u propisanom roku ne prijavi oružje (članak 34. stavak 2.);

5) tko u propisanom roku ne obavijesti o predaji oružja i streljiva
na čuvanje (članak 37. stavak 2.);

6) tko nosi oružje bez isprave o oružju i isprave o identitetu (članak
38. stavak 2.);

7) tko lovačko i športsko oružje nosi protivno odredbi članka 39. stavka
5.;

8) tko oružje za samoobranu pokazuje na javnom mjestu ili ga nosi na
naćin vidljiv drugim gradanima (članak 39. stavak 6.);

9) tko nosi oružje koje mu je dano na korištenje u vrijeme kada ne obavlja
službu ili izvan objekata ili područja koje osigurava (članak 40. stavak
1.);

10) tko odmah ne prijavi gubitak ili krađu oružja (članak 43. stavak
1.);

11) tko oružje oružje i streljivo športske (streljaćke) organizacije
nosi bez potvrde te organizacije (članak 40. stavak 3.);

12) tko u propisanom roku ne prijavi promjenu prebivališta (članak 44.);

13) tko u propisanom roku ne preda oružje nakon smrti vlasnika oružja
(članak 45. stavak 1.).

Za prekršaje iz stavka 1. ovoga članka uz novčanu kaznu može se izreći
i zaštitna mjera oduzimanja oružja i streljiva.

Članak 77.

Novčanom kaznom od 200.000 do 1.000.000 hrvatskih dinara kaznit će se
za prekršaj:

1) pravna osoba koja nabavi ili drži oružje ili streljivo ćija je nabavka
ili držanje zabranjena (članak 11. stavak 1:"2) pravna osoba koja
bez odobrenja nabavi i drži oružje za čiju je nabavku potrebno odobrenje
(članak 13. stavak 1.);

3) ovlašteni trgovac oružjem koji proda ili preda oružje ili streljivo
osobi koja ga prema odredbama ovoga Zakona ne može posjedovati (članak
25. stavak 1.):

4) ovlašteni trgovac oružjem, ako u propisanom roku ne obavijesti o
prodaji oružja (članak 25. stavak 2.)

5) pravna osoba koja dade na korištenje oružje osobi koja ne obavlja
poslove zaštite njihove imovine ili osobi koja nema dozvolu za nošenje
oružja u te svrhe (članak 28. stavak 1.);

6) pravna osoba koja oružje s obvezom prijavljivanja dade na korištenje
maloljetnoj osobi izvan športskih strelišta ili mjesta određenih za vježbe
gađanja i bez nadzora Strućne osobe (članak 34. stavak 5.);

7) pravna osoba koja radi zaštite imovine, koja se nalazi u naseljenom
mjestu drži oružje koje ne bi smjela držati (članak 40. stavak 1.);

8) pravne osobe koje oružje za privremeno omamljivanje životinja povjere
osobi koja nema oružni list za nošenje lovačkog oružja ili koja takvo oružje
nosi bez naloga rukovoditelja pravne osobe (članak 40. stavak 5.);

9) pravna osoba koja u propisanom roku ne prijavi promjenu sjedišta
(članak 44.);

10) poduzeće ili radnja koja neovlašteno proizvodi oružje (članak 55.
stavak 1.);

11) poduzeće koje započne s proizvodnjom oružja prije nego komisija
utvrdi postojanje uvjeta za početak rada (članak 57. stavak l.);

12) poduzeće koje povjeri neposredno rukovanje oružjem u proizvodnji
osobi koja ne ispunjava uvjete (članak 58. stavak 1.);

13) poduzeće koje prostorije u kojima se smješta proizvedeno oružje
ne osigurava od pristupa neovlaštenih osoba (članak 58. stavak 2.);

14) poduzeće ili radnja koja se neovlašteno bavi prometom oružja i streljiva
(članak 59. stavak 1.):

15) poduzeće ili radnja koja zapoćne s prometom oružja i streljiva prije
nego komisija utvrdi postojanje uvjeta za početak rada (članak 59. stavak
3. u svezi s člankom 57. stavak 1.);

16) poduzeće ili radnja koja povjeri neposredno rukovanje oružjem i
streljivom u prometu osobi koja ne ispunjava uvjete (članak 59. stavak
3. u svezi s člankom 58. stavkom 1.);

17) poduzeće ili radnja koja neovlašteno popravlja i prepravlja oružje
(članak 60. stavak 1.);

18) poduzeća ili radnje koja zapoćnu s djelatnošću popravljanja i prepravljanja
oružja prije nego komisija utvrdi postojanje uvjeta za početak rada (članak
60. stavak 3. u svezi s člankom 57. stavkom 1.);

19) poduzeće ili radnja koja povjeri neposredno rukovanje oružjem prilikom
popravljanja i prepravljanja oružja osobi koja ne ispunjava uvjete (članak
60. stavak 3. u svezi s člankom 58. stavkom 1.);

20) poduzeće ili radnja koja prepravljeno oružje ne preda na prokušavanje
i označavanje žigom (članak 61. stavak 1.) ;

21) poduzeće ili radnja koja primi na popravak ili prepravak neregistrirano
oružje (članak 61. stavak 2.);

22) poduzeće ili radnja koja u propisanom roku ne obavijesti o prepravci
oružja (članak 61. stavak 3.);

23) prijevoznik koji preveze oružje bez odobrenja ili protivno nalozima
odredenim u odobrenju (članak 63. stavak 1. i članak 64. stavak 2.);

24) poduzeće ili radnja koja neovlašteno otvori civilno strelište (članak
66. stavak 1.);

25) poduzeće ili radnja koja otvori civilno strelište prije nego se
utvrdi ispunjavanje uvjeta za početak rada (članak 66. stavak 2. u svezi
s člankom 57. stavkom 1.);

26) poduzeće ili radnja koja povjeri neposredno rukovanje oružjem i
streljivom na civilnom strelištu osobi koja ne ispunjava uvjete (članak
66. stavak 2. u svezi s člankom 58. stavkom 1.);

27) poduzeće ili radnja koja dopusti gadanje na civilnom strelištu osobi
koja nije ovlaštena posjedovati oružje (članak 67. stavak 1.);

28) poduzeće ili radnja koja povjeri rukovanje oružjem ili neposredno
upravljanje civilnim strelištem osobi koja ne ispunjava uvjete (članak
67. stavak 3.);

29) športske (streljačke) organizacije, lovačke organizacije i druge
pravne osobe koje ne vode evidenciju iz članka 72. stavka 1. ovoga Zakona;

30) poduzeće ili radnja koja ne vodi evidenciju iz članka 72. stavka
2. ovoga Zakona.

Za prekršaj iz stavka 1. točke 1), 2), 6), 9) i 13) ovoga članka izriče
se i zaštitna mjera oduzimanja oružja i streljiva.

Za prekršaje iz stavka 1. ovoga članka kaznit će se novčanom kaznom
od 200.000 do 1.000.000 hrvatskih dinara i odgovorna osoba u pravnoj osobi.

Za prekršaje iz stavka 1. ovoga članka uz novčanu kaznu može se izreći
i zaštitna mjera zabrane obavljanja djelatnosti proizvodnje, prometa, popravljanja
i prepravljanja oružja ili otvaranja civilnog strelišta.

Članak 78.

Za prekršaje iz članka 74 i 75. ovoga Zakona oružje i streljivo oduzet
će se i u slučaju da se prekršajni postupak okonča rješenjem kojim se okrivljenik
ne proglašava krivim.

Posebno rješenje iz stavka 1. ovoga članka donosi sudac za prekršaje
kod kojeg je postupak okončan.

XII. PRIJELAZNE I ZAVRŠNE ODREDBE

Članak 79.·

Gradani koji posjeduju oružje čija je nabavka, držanje i nošenje prema
odredbama ovoga Zakona zabranjena, dužni su to oružje i streljivo predati
nadležnom tijelu najkasnije u roku šest mjeseci od dana stupanja na snagu
ovoga Zakona.

Protiv građana koji postupe prema stavku 1. ovoga članka neće se voditi
kazneni niti prekršajni postupak.

Građanima koji su kao pripadnici hrvatske vojske ili policije oružje
iz stavka 1. ovoga članka stekli kao ratni plijen (trofejno oružje), može
se iznimno na njihov zahtjev, a na temelju odluke ministra obrane, odnosno
ministra unutarnjih poslova, izdati oružni list za držanje takvog oružja
kao uspomene.

Članak 80.

Građani koji u roku iz članka 79. stavka 1. ovoga Zakona prijave nadležnom
tijelu da bez oružnog lista posjeduje oružje koje se prema odredbama ovoga
Zakona može po- sjedovati samo na temelju oružnog lista, nadležno tijelo
može izdati oružni list za takvo oružje bez utvrđivanja njegovog porijekla,
osim ako je oružje stečeno izvršenjem kaznenog dijela.

Protiv osobe iz stavka 1. ovoga članka neće se voditi prekršajni postupak.

Članak 81.

Gradani koji posjeduju oružje koje se prema odredbama ovoga Zakona smije
držati na temelju potvrde o prijavi oružja moraju takvo oružje prijaviti
nadležnom tijelu u roku iz članka 79. stavka 1. ovoga Zakona.

Članak 82.

Pravne osobe koje radi zaštite imovine posjeduju oružje koje prema odredbama
ovoga Zakona ne smiju posjedovati u te svrhe, dužne su ga predati nadležnom
tijelu u roku šest mjeseci od dana stupanja na snagu ovoga Zakona.

Oružje iz stavka 1. ovoga članka čija nabavka, držanje i nošenje prema
odredbama ovoga Zakona nije zabranjena može se prodati u rolsu.iz stavka
1. ovoga članka.

Oružje iz stavka 1. i štavka 2. ovoga članka koje ne bude predano, odnosno
prodano u roku iz stavka 1. ovoga članka nadležno tijelo oduzet će bez
naknade.

Članak 83.

Građani koji posjeduju oružje na temelju oružnog lista ili odobrenja
za držanje trofejnog oružja, a pravne osobe na temelju odobrenja za držanje
oružja te uvjerenja za držanje i nošenje oružja moraju ove isprave zamijeniti
za nove isprave u roku jedne godine od donošenja propisa za izvršenje ovoga
Zakona kojim će se urediti sadržaj, i izgled obrasca novih isprava.

Oružni list na temelju kojeg građani posjeduju lovačko ili športsko
oružje vrijedi nakon stupanja na snagu ovoga Zakona kao oružni list za
držanje i nošenje oružja. a oružni list za kratko vatreno oružje kao oružni
list za držanje oružja.

Iznimno od odredbe iz stavka 2. ovoga članka, građani koji posjeduju
oružni list za kratko vatreno oružje. koji je izdan prije stupanja na snagu
ovoga Zakona, mogu ga zamijeniti za oružni list za držanje i nošenje oružja
ukoliko ispunjavaju uvjete iz članka 17. stavka 1. točke 1) do 7) ovoga
Zakona.

Članak 84.

Postupci započeti prije stupanja na snagu ovoga Zakona dovršit će se
po ovom Zakonu.

Članak 85.

Propise za izvršavanje ovoga Zakona donijet će ministri, koji su ovim
Zakonom ovlašteni za njihovo donošenje, u roku tri mjeseca od dana stupanja
na snagu ovoga Zakona.

Ministar unutarnjih poslova rješenjem utvrduje ćijenu koštanja obrasca
odobrenja za nabavku oružja oružnih listova, odobrenja za držanje oružja,
dozvole za nošenje oružja i potvrde o prijavljenom oružju koju snosi podnositelj
zahtjeva.

Članak 86:

Poduzeća, odnosno radnje koje se bave proizvodnjom oružja, prometom
oružja i streljiva; popravljanjem i prepravljanjem oružja ili su ntvorile
civilna strelišta, a upisana su u sudski registar, odnosno registar radnji,
prije stupanja na snagu ovoga Zakona moraju urediti svoje poslovne prostorije
u skladu s uvjetima predvidenim propisom iz članka 57. stavka 4. ovoga
Zakona u roku šest mjeseci od dana stupanja na snagu tog propisa.

Članak 87.

Danom stupanja na snagu ovoga Zakona prestaje vrijediti Zakon o nabavljanju,
držanju i nošenju oružja ("Narodne novine", br. 54/74.. 47/89.
59/90. i 29/91.).

Članak 88.

Do donošenja propisa za izvršavanje ovoga Zakona primjenjivat će se
Pravilnik o izdavanju odobrenja za nabavljanje i držanje oružja, o smještaju
i čuvanju oružja i o evidenciji prometa oružja ("Narodne novine".
br. 19/75. i 42/91). Pravilnik o vrsti oružja, načinu nabavljanja, nošenja
i čuvanja oružja te načinu obuke u nošenju, rukovanju i upotrebi oružja
za obavljanje poslova neposredne fizičke zaštite ("Narodne novine",
br.16/87.) i Pravilnik o posebnim uvjetima za uređenje poslovnih prostorija
za promet oružja i municije i o evidencijama prometa oružja i municije
("Narodne novine" br. 8/91.). ako su u suglasnosti s ovim Zakonom.

Članak 89.

Ovaj Zakon stupa na snagu osmoga dana od dana objave u "Narodnim
novinama".

Klasa. 213-02/92-01/01

Zagreb. 14. listopada 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 69/1992-1822
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)